open-index/open-wikipedia-markdown huggingface dataset:
Aigars Apinis

**Aigars Apinis** (dzimis  Aizkrauklē) ir latviešu vieglatlēts, startē mešanas disciplīnās.

1992. gada 3. jūlijā viņš guva smagu kakla skriemeļa traumu, lecot ūdenī.

A. Apinis startē F52 klasē, kas nozīmē, ka viņam ierobežota pirkstu darbība un nestrādā ceļi un vēders. Sportot uzsāka 1998. gadā un jau 2000. gadā pārstāvēja Latviju Vasaras Paraolimpiskajās spēlēs Sidnejā. Gan lodes grūšanā, gan diska mešanā viņš izcīnīja bronzas medaļu F52 klasē. 2004. gada Paraolimpiskajās spēlēs Atēnās A. Apinis kļuva par sacensību uzvarētāju diska mešanā. 2008. gadā Pekinā viņš šo panākumu atkārtoja F33—34/52 klasē, kā arī izcīnīja sudraba medaļu lodes grūšanā F33—34/52 klasē. 2012. gadā Londonā viņš pirmoreiz karjerā uzvarēja Paraolimpiskajās spēlēs lodes grūšanā F52—F53 klasē ar jaunu Pasaules rekordu, kas kopumā viņam bija trešais čempiontituls. Londonā A. Apinis izcīnīja arī sudrabu diska mešanā F51—F53 klasē, tādējādi viņš Paraolimpiskajās spēlēs ir izcīnījis pilnu medaļu komplektu gan diska mešanā, gan lodes grūšanā. Viņš tika izraudzīts par Latvijas karognesēju Paraolimpisko spēļu noslēguma ceremonijā. Par čempionu diska mešanā kļuvis arī 2016. gada paraolimpiskajās spēlēs Riodežaneiro. A. Apinis tika atzīts par 2012. gada Eiropas Gada cilvēku Latvijā. 2019. gada paravieglatlētikas pasaules čempionātā Dubaijā izcīnīja zelta medaļu diska mešanā. 2020. gada vasaras paraolimpiskajās spēlēs F52 ieskaites grupā izcīnīja ceturto vietu, bet pēc konkurenta rezultāta anulēšanas par dalību neatbilstošā medicīniskajā klasē, Apinis pakāpās uz trešo vietu.

A. Apinis dzīvo Birzgalē, kā arī Rīgā, par sasniegumiem sportā saņēmis Triju Zvaigžņu ordeni.

## Atsauces

## Ārējās saites

* 
* ''Infostradasports'' profils
Maskavas apgabala "Himki"

**Maskavas apgabala "Khimki"** () ir Krievijas basketbola klubs, kas ir bāzēts Piemaskavas pilsētā Himkos. Tas ir dibināts 1997. gadā un spēlē Krievijas profesionālajā basketbola līgā.

2011. gadā klubs svinēja uzvaru VTB līgas čempionātā. Krievijas čempionātā tas ir piecas reizes izcīnījis sudraba medaļu (2006, 2008, 2009, 2010, 2011), 2007. gadā izcīnīja arī bronzas medaļu. 2008. gadā "Khimki" izcīnīja Krievijas kausu un 2010. gadā sasniedza Eirolīgas *Top 16*.

No 2011. līdz 2021. gadam klubu trenēja Lietuvas speciālists Rims Kurtinaitis, kurš pirms tam trenējis Rīgas VEF. Starp ievērojamākajiem spēlētājiem "Khimki" vēsturē tiek minēts arī Latvijas basketbolists Jānis Timma.

## Ārējās saites
* Oficiālā mājaslapa
Ūmeo

**Ūmeo** (; []; ; ) ir universitātes pilsēta Zviedrijas ziemeļu daļā. Tā ir Ūmeo komūnas un Vesterbotenas lēnes administratīvais centrs. Pilsēta atrodas Ūmelvenas krastos.

Ūmeo ir lielākā pilsēta Norlandē un divpadsmitā lielākā Zviedrijā. 2005. gadā tās iedzīvotāju skaits bija 75 645. Komūnas iedzīvotāju skaits pēc 2010. gada datiem ir 115 229. Kad 1965. gadā pilsētā tika izveidota universitāte, iedzīvotāju skaita pieaugums palielinājās un māju skaits pēdējos 30 gados dubultojās. Šobrīd ik gadus tiek uzcelti 700-800 jaunu dzīvokļu.

Ūmeo ir Zviedrijas izglītības, tehnisko un medicīnisko pētījumu centrs. Tajā ir divas universitātes ar vairāk nekā 30 000 studentu. Pilsēta kopā ar Rīgu bija izvēlēta par 2014. gada Eiropas kultūras galvaspilsētu.

Pilsētā bāzējas Hockeyallsvenskan līgā spēlējošais hokeja klubs *[[IF Björklöven]]*. 1987. gadā komanda izcīnīja Zviedrijas čempiones titulu.

## Atsauces

## Ārējās saites

* Ūmeo oficiālā vietne
* Ūmeo — 2014. gada Eiropas kultūras galvaspilsēta, oficiālā vietne
* Ūmeo reģions, oficiālā vietne
* Ūmeo tūrisma informācija, oficiālā vietne
Fransisko Pisarro

**Fransisko Pisarro Gonsaless** (; dzimis 1471. vai , miris ) bija spāņu konkistadors, Inku impērijas iekarotājs. Peru galvaspilsētas Limas dibinātājs. No 1529. gada 26. jūlija līdz savai nāvei bija Spānijas kolonijas Dienvidamerikā pārvaldnieks.

## Ārējās saites

*
Torrens

***Torrens*** var būt:
* Alba Torrensa *(Alba Torrens)* — spāņu basketboliste
* Torrensa ezers *(Lake Torrens)* — ezers Austrālijā
Golcs

Golcs var būt:

* Rīdigers fon der Golcs (*Rüdiger Graf von der Goltz*; 1865—1946) — vācu ģenerālis;
* Verners Golcs (*Werner Golz*; 1933—1974) — vācu šahists un žurnālists.
Pilna māja

**"Pilna māja"** () bija amerikāņu situācijkomēdijseriāls, kas oriģināli tika pārraidīts no 1987. gada septembra līdz 1995. gada maijam. Seriālam kopumā ir 8 sezonas, tikušas uzfilmētas 192 sērijas. Seriāla autors ir Džefs Frenklins.

Lai arī seriāla "Pilna māja" darbība notiek Sanfrancisko, ASV, pats seriāls tika filmēts *[[Warner Bros. Pictures]]* studijās Losandželosā. Seriāls ir par Deniju Tērneru, kurš pēc sievas nāves uzaicinājis savu draugu Džoiju Gledstonu un sievas brāli Džesiju Katsopolisu palīdzēt audzināt viņa trīs meitas: Dīdžeju, Stefāniju un Mišelu.

Latvijā to rādija LNT, TV3 un *[[TV3 Mini]]*.

## Atsauces

## Ārējās saites
2012. gada Kontinentālās hokeja līgas Zvaigžņu spēle

thumb|2012. gada Kontinentālās hokeja līgas Zvaigžņu spēles pulkstenis
**2012. gada Kontinentālās hokeja līgas Zvaigžņu spēle** bija 2011.—12. sezonas Kontinentālās hokeja līgas Zvaigžņu spēle, kas norisinājās 2012. gada 21. janvārī Arēnā Rīga. Zvaigžņu spēlē ar rezultātu 15—11 uzvarēja Fjodorova komanda.

Jau otro gadu pēc kārtas spēle tika aizvadīta pēc formāta Rietumu konferences zvaigznes pret Austrumu konferences zvaigznēm. Rietumu komandas kapteinis bija Sandis Ozoliņš, savukārt Austrumu komandas — Sergejs Fjodorovs.

Dienu pirms pašas Zvaigžņu spēles norisinājās arī Leģendu spēle, kurā savā starpā tikās Latvijas hokeja leģendas ar Krievijas hokeja leģendām. Komandu kapteiņi bija attiecīgi Helmuts Balderis un Vjačeslavs Fetisovs. Spēlē ar 11:7 uzvarēja Fetisova komanda.

## Pārbaudījumi
Līdzīgi kā pirms iepriekšējām trim Zvaigžņu spēlēm, arī pirms šīs abas komandas sacentīsies dažādos pārbaudījumos. Rīgā tika ieviests vārtsargu pārbaudījums, kā arī komandas kapteiņu duelis.

* Ātrākais slidotājs — Miķelis Rēdlihs (13,86)
* Tālākais metiens — Dmitrijs Kaļiņins
* Komandu stafete — Ozoliņa komanda
* Vārtsargu pārbaudījums — Kriss Holts
* Precīzākais metējs — Sergejs Mozjakins
* Spēcīgākais metiens — Aleksandrs Rjazancevs (183,67&nbsp;km/st.)
* Efektīgākais soda metiens — Vladimirs Tarasenko
* Kapteiņu duelis — Sergejs Fjodorovs
* Ātruma stafete — Fjodorova komanda

## Sastāvs

## Skatīt arī
* 2011.—2012. gada KHL sezona
* Kontinentālās hokeja līgas Zvaigžņu spēle

## Atsauces
Vadims Romanovskis

**Vadims Romanovskis** (dzimis 1978. gada 30. jūlijā) ir bijušais latviešu hokejists, labās malas uzbrucējs, Latvijas hokeja izlases dalībnieks. Lielāko karjeras daļu aizvadījis Latvijas komandās HK Rīga 2000, HK Liepājas Metalurgs un HK Ozolnieki/Monarhs.

## Spēlētāja karjera
Savu profesionālā spēlētāja karjeru Romanovskis uzsāka 1996. gadā, kad Rīgas "Juniors" rindās debitēja Latvijas hokeja līgā. 1998. gadā Vadims pievienojās HK Liepājas "Metalurga" rindām, tajā spēlējot līdz 2001.—02. sezonas vidum, kad pārcēlās uz HK Rīga 2000 vienību. 2003.—04. sezonu Romanovskis aizvadīja Itālijas hokeja līgā, 2005.—06. sezonu aizvadīja Polijā, taču tad nākamās divas sezonas izlaida, lai 2008. gadā pievienotos HK Rīgas "Concept" rindām. No 2009. līdz 2014. gadam Vadims spēlēja HK Ozolnieki/Monarhs rindās.

Latvijas hokeja izlases rindās debitējis 1996. gadā. Romanovskis spēlējis 2003. un 2004. gada Pasaules čempionātos.

## Ārējās saites
Gabinova

**Gabinova** () ir ciems Rēzeknes novada Vērēmu pagastā. Ciems atrodas 2,2 km attālumā no pagasta centra Sondoriem, abpus vietējās nozīmes autoceļam Burzava (V586).

## Interesanti fakti
Čehijas galvaspilsētā Prāgā ir iela, kuras nosaukums ir .

1897. gadā katoļu ciemā bija 7 sētas ar 37 cilvēkiem.

## Atsauces
Čudinovs

**Čudinovs** (; sieviešu dzimtē **Čudinova** (*Чуди́нова*)) ir krievu cilmes uzvārds. Cilvēki ar šo uzvārdu:
* Maksims Čudinovs (*Максим Валерьевич Чудинов*; 1990) — krievu hokejists;
* Sergejs Čudinovs (1962) — Latvijas hokejists un hokeja treneris.
Aleksandrs Beļavskis

**Aleksandrs Beļavskis** (dzimis ) ir bijušais Latvijas hokejists, tagad hokeja treneris. No 2014. līdz 2015. gadam bija Latvijas hokeja izlases galvenais treneris.

Lielāko hokejista karjeras daļu aizvadījis divos klubos: PSRS līgas Rīgas "Dinamo" (1982—1991) un Zviedrijas *[[IF Björklöven]]*. 1987.—1988. gada sezonā izcīnījis sudraba medaļu PSRS čempionātā. Vēl vienu sezonu viņš aizvadīja Zviedrijas *[[Frölunda HC|Frölunda]]* kluba sistēmā. Latvijas izlasi pārstāvējis 6 Pasaules čempionātos (1997, 1998, 1999, 2000, 2001, 2002), kā arī 2002. gada ziemas olimpiskajās spēlēs. Izlasē aizvadījis 104 spēles, guvis 47 vārtus, izdarījis 48 rezultatīvas piespēles.

Pēc hokejista karjeras beigām viņš kļuva par hokeja treneri. Divus gadus bijis Latvijas nacionālās izlases trenera palīgs. Vēlāk trenējis dažādu līgu Zviedrijas klubus. 2014. gada jūlijā kļuva par Latvijas hokeja izlases galveno treneri.

## Atsauces

## Ārējās saites
Beļavskis

**Beļavskis** (; sieviešu dzimtē Beļavska (*Bielawska*) ir poļu cilmes uzvārds, kas cēlies no vietvārda Belava (*Bielawa*). Cilvēki ar šo uzvārdu:

* Aleksandrs Beļavskis (1964) — Latvijas hokejists un hokeja treneris;
* Leonīds Beļavskis (1927—2011) — ukraiņu izcelsmes režisors.
Parāds mīlestībā

**"Parāds mīlestībā"** ir 1984. gada Latvijas PSR mākslas filma pēc Ērika Kūļa garā stāsta "Nobela prēmija mīlestībā" motīviem. Filmas režisors ir Varis Brasla. Filma uzņemta Rīgas Kinostudijā.

## Sižets
Stāsts par divu jauniešu attiecībām. Monta ir vakara maiņas studente, bet Arnis ir metalurģiskā kombināta darbinieks un neslikts muzikants, kas vakaros muzicē restorāna orķestrī.

Arņa iepriekšējās dzīves mazie jaukumi kļūst par šķērsli mīlniekiem. Monta atsakās no randiņiem un Arnim ir jāpieliek pietiekami daudz pūļu, lai iekarotu meitenes sirdi un roku.

## Lomās
* Enriko Avots — *Arnis*
* Ilona Ozola — *Monta*
* Edgars Liepiņš — *Žanis*
* Mārtiņš Vērdiņš — *Zilberts*
* Armands Reinfelds — *Janka*
* Ilga Tomase — *Ilona*
* Januss Johansons — *Nūdele*
* Eduards Pāvuls — *Montas tēvs*

**Epizodēs**:
Ināra Kalnarāja, Vera Šneidere, Vilma Melbārde, Vizma Kalme, Vilis Verners, M. Štamere, A. Mažeiks, A. Kalniņš, V. Gailums, S. Iltnere

## Filmēšanas grupa
* Režisors: Varis Brasla
* Scenārija autori: Egons Līvs un Ēriks Kūlis
* Operators: Uģis Egle
* Komponists: Imants Kalniņš
* Māksliniece: Ieva Romanova

## Interesanti fakti
* Mūziku izpilda ansamblis "Credo".
* Fimēts Liepājā - rūpnīcā "Sarkanais Metalurgs" un Liepājas muzejā, kur redzami arī koktēlnieka Miķeļa Pankoka darbi. Zaļumballe filmēta Līgutu parka estrādē pie Durbes ezera Durbes pagastā. 
* Kinodebijas Enriko Avotam (vienīgā kinoloma), Ilonai Ozolai, Armandam Reinfeldam un Janusam Johansonam.

## Ārējās saites

* Filmas profils portālā Kino Muzejs

## Video
*
Andrejs Maticins

**Andrejs Maticins** (dzimis  Čerepovecā, Krievijā) ir bijušais Latvijas hokejists, tagad hokeja treneris. Pašlaik (2014) Maticins ir Kontinentālās hokeja līgas kluba Vladivostokas "Admiral" galvenā trenera palīgs.

Pārstāvējis Latvijas izlasi vairākos Pasaules čempionātos un 2002. gada olimpiskajās spēlēs. Latvijas izlases sastāvā aizvadījis 117 spēles, kurās guvis 48 rezultativitātes punktus (13+35).

## Spēlētāja karjera
Karjeru uzsācis Rīgas "Dinamo" sastāvā (nospēlējis septiņas sezonas, piedaloties 269 spēlēs, kur guvis 18 vārtus un izdarījis 61 rezultatīvu piespēli). Pēc tam spēlējis Somijas klubu *[[Koo Koo]]* un Pori "Ässät", Latvijas HK Liepājas Metalurgs un Rīgas "Vilki", kā arī Zviedrijas klubu *[[Folingbo]]*, *[[Lycksele]]*, *[[Tingsryd]]* un *[[NH'90]]* sastāvā. Latvijas izlasi pārstāvējis 4 Pasaules čempionātos (1997, 1998, 1999, 2000), kā arī 2002. gada olimpiskajās spēlēs.

1996. gada nogalē par īpašiem nopelniem Saeima Maticinam piešķīra Latvijas pilsonību.

## Trenera karjera
No 2008. līdz 2010. gadam bijis Latvijas U-20 izlases galvenais treneris. 2012.—13. gada sezonā trenēja Krievijas Jaunatnes hokeja līgas vienību Čerepovecas "Almaz". Vēlāk vienu sezonu bija Čerepovecas "Severstal" galvenā trenera palīgs, taču tad kļuva par Vladivostokas "Admiral" galvenā trenera palīgu.

## Atsauces

## Ārējās saites

* LOK profils
Sergejs Čudinovs

**Sergejs Čudinovs** (dzimis ) ir bijušais Latvijas hokejists un hokeja treneris.

Karjeru uzsācis Čeļabinskas "Traktor" vienībā, pēc tam spēlējis Rīgas "Dinamo", Rīgas "Stars", kā arī dažādu Vācijas līgu klubu sastāvos. Latvijas izlasi pārstāvējis 3 Pasaules čempionātos (1997, 1998, 1999).

Pēc hokejista karjeras beigām viņš kļuva par hokeja treneri. Trenera karjeru uzsāka ar darbu Vācijas piektās līgas klubā *[[EV Fürstenfeldbruck]]*.

## Ārējās saites
Bezvadu pārraides iezīmēšanas valoda

**Bezvadu pārraides iezīmēšanas valoda** jeb **WML** (*no angļu Wireless Markup Language*) ir iezīmēšanas valoda, kas bāzēta uz XML, un ir paredzēta ierīcēm, kuras izmato WAP jeb bezvadu pielietojuma protokolu (*no angļu Wireless Application Protocol*). Tā nodrošina navigācijas atbalstu, datu ievadi, hipersaites, teksta un attēlu prezentāciju, līdzīgi kā HTML (*no angļu HyperText Markup Language*).

## WML vēsture
Trīs mobilā tirgus pasaules līderi - Ericsson (*šodien - [[Sony Ericsson]]*), Motorola, Nokia un kompānija Unwired Planet apvienojās, lai iegūtu priekšrocības mobilās informācijas tirgū, izveidojot WAP forumu , bet līdz ar to 1998. gadā tika radīts WML 1.1 standarts. WML 2.0 tika izstrādāts 2001. gadā, bet tas netika plaši izmantots. To vēlāk papildināja, apvienojot WML un XHTML Mobile Profile jeb paplašināmā hiperteksta iezīmju valodu mobilajām ierīcēm pirms WAP 2.0 specifikācijas pilnveidošanas. Rezultātā XHTML Mobile Profile kļuva par iezīmēšanas valodu, ko izmanto WAP 2.0. Jaunākais aktīvi izmatotais WML standarts ir 1.3.

## Atsauces

## Ārējās saites
* WML 2.0 specifikācija 
* WAP forums
Kataloģizēšana

**Kataloģizēšana**, arī **kataloģizēšana**, ir iespieddarbu un citu dokumentu klasificēšanas, priekšmetošanas un aprakstīšanas metožu kopums, kā arī zinātniska disciplīna, bibliotēku zinātnes sastāvdaļa, kas pēta katalogu organizācijas vēsturi, teoriju, metodiku un praksi.

## Saistītie raksti
* Latvijas Nacionālā bibliotēka
* Bibliogrāfija 
* Datu bāze

## Atsauces

## Ārējās saites
* Kataloģizē seno nošu kolekciju
* Publisko bibliotēku funkcija
Staņislavs Čistovs

**Staņislavs Čistovs** (; dzimis 1983. gada 17. aprīlī) ir bijušais krievu hokejists, labās malas uzbrucējs. Karjeras laikā aizvadījis 196 spēles Nacionālajā hokeja līgā, kā arī 568 spēles Krievijas Superlīgā un Kontinentālajā hokeja līgā kopā.

## Spēlētāja karjera
Savu profesionālā spēlētāja karjeru Čistovs uzsāka 1998. gadā, kad, spēlējot Čeļabinskas "Traktor" otrajā sastāvā, debitēja Krievijas Pirmajā līgā. Tiesa, jau nākamajā sezonā Omskas "Avangard" rindās Čistovs aizvadīja arī savas pirmās Krievijas Superlīgas spēles. 2011. gada NHL draftā ar augsto kopējo 5. numuru Čistovu izvēlējās Anahaimas "Mighty Ducks" vienība, taču uz Anahaimu spēlētājs devās vien 2002. gada vasarā.

2002.—03. sezonā Čistovs debitēja "Mighty Ducks" sastāvā, 79 spēlēs atzīmējoties ar 30 rezultativitātes punktiem. 2003.—04. sezonā Staņislavs savu spēles laiku dalīja starp NHL un AHL. 2004.—05. sezonas NHL lokauta laikā Čistovs turpināja spēlēt AHL, taču 2005.—06. sezonu aizvadīja Magņitogorskas "Metallurg" sastāvā. 2006.—07. sezonā Čistovs bija atgriezies Ziemeļamerikā, kur, pēc pāris "Ducks" rindās aizvadītām spēlēm, nonāca Bostonas "Bruins" organizācijā, kluba sastāvā aizvadot atlikušo sezonu.

2007. gada vasarā Čistovs pievienojās Ufas "Salavat Julajev" rindām, sezonas gaitā gan līgumu ar klubu laužot. No 2008. līdz 2010. gadam Čistovs spēlēja Magņitogorskas "Metallurg" rindās. 2012.—13. gada sezonā, spēlējot Čeļabinskas "Traktor" rindās, Čistovs kopā ar komandu sasniedza Gagarina kausa finālu, tajā gan piekāpjoties Maskavas "OHK Dinamo".

## Ārējās saites
Meklēšana plašumā

Grafu teorijā **meklēšana plašumā** (, *BFS*) ir grafu meklēšanas algoritms, kas, sākot no saknes virsotnes, apstaigā visas kaimiņu virsotnes. Pēc tam katrai no šīm tuvākajām virsotnēm tas apstaigā tās neapmeklētās kaimiņu virsotnes līdz sasniedz mērķi.

## Neformāls algoritms

# Pievieno rindai saknes virsotni
# Atvieno no rindas virsotni un pārbauda to.
#* Ja meklētais elements ir atrasts šajā virsotnē, beidz meklēšanu un atgriež rezultātu.
#* Citādi pievieno rindai nākamās virsotnes (tiešos bērnus), kuri vēl nav apskatīti.
# Ja rinda ir tukša, visas virsotnes grafā jau ir apskatītas — beidz meklēšanu un atgriež "nav atrasts".
# Ja rinda nav tukša, atkārto 2. soli.

**Piezīme**: Ja rindas vietā izmanto steku, algoritms kļūst par meklēšanu dziļumā.

## Pseidokods

 1  **procedure** BFS(*Graph*, *source*):
 2      create a queue *Q*
 3      enqueue *source* onto *Q*
 4      mark *source*
 5      **while** *Q* is not empty:
 6          dequeue an item from *Q* into *v* and mark *v*
 7          **for each** edge *e* incident on *v* in *Graph*:
 8              let *w* be the other end of *e*
 9              **if** *w* is not marked:
 10                  enqueue *w* onto *Q*
Troickas bataljons

thumb|400px|Troickas latviešu strēlnieku bataljona karavīri 1919. gada oktobrī.
**Troickas bataljons** jeb **1. Latvijas atbrīvošanas bataljons** bija latviešu nacionālā karaspēka vienība Urālos un Sibīrijā Krievijas pilsoņu kara laikā no 1918. līdz 1920. gadam. Bataljona pamatā bija bijušie latviešu strēlnieki, kā arī tas saņēma papildinājumu no Sibīrijas latviešu kolonijām.

## Izveidošana
1918. gada oktobrī Samarā tika nodibināta Rietumsibīrijas un Urālu Latviešu nacionālā padome. 1918. gada rudenī, kad Samaru bija ieņēmusi Sarkanā armija, Čehoslovāku korpusa vadība vērsās pie Sibīrijas pašpārvaldes iestādēm ar ideju izveidot latviešu nacionālās karaspēka vienības. Sibīrijas valdības kara ministrs ģenerālis Galkins 1. oktobrī ar pavēli Nr.109 akceptēja latviešu vienības veidošanu Troickā, Orenburgas guberņā (). 14. oktobrī Latviešu nacionālā padome nodibināja 1. Latvijas atbrīvošanas strēlnieku bataljonu jeb Troickas bataljonu. Par bataljona komandieri kļuva kapteinis Pēteris Dardzāns. 16. novembrī padome parakstīja vienošanos ar Čehoslovākijas nacionālās padomes Krievijas nodaļu par latviešu bataljona apgādi. Bataljons skaitījās Kolčaka armijas Jeickas divīzijas sastāvā, kuras štāba priekšnieks bija latviešu pulkvedis Kārlis Goppers.

## Evakuācija
No 1919. gada 23. līdz 28. martam Irkutskā notika Sibīrijas un Austrumsibīrijas latviešu pārstāvju kongress, kas pieņēma lēmumu, ka Sibīrijas latviešu vienības neiesaistīsies Krievijas pilsoņu karā, bet ir jānosūta uz Latviju.

1919. gada vasarā Troickai tuvojās Sarkanā armija un ģenerālis Ivanovs, kas komandēja Troickas fronti, pavēlēja latviešiem ieņemt frontes pozīcijas uz rietumiem no pilsētas, taču kapteinis Dārdzāns ignorēja šo pavēli un nolēma doties austrumu virzienā uz Omsku. 25. jūlijā bataljons atstāja Troicku un 15. augustā sasniedza Makušino staciju uz Transsibīrijas dzelzceļa, kur dabūja nelielu vilcienu, ar kuru turpināja ceļu uz austrumiem. Šajā brīdī bataljonā bija 625 vīri. 21. septembrī bataljons sasniedza Krasnojarsku. Šeit bataljons tika piekomandēts čehoslovāku 3. divīzijai, no kuras saņēma pavēli pārņemt dzelzceļa līnijas apsardzību uz rietumiem no Krasnojarskas. Oktobra beigās bataljonu pārvietoja un uzdeva tam apsargāt dzelzceļa līniju no Jeņisejas stacijas līdz Kļukvennajas stacijai. Šajā laikā bataljonu papildināja brīvprātīgie no Krasnojarskas apkārtnes latviešu kolonijām. 1920. gada februāri, martu un aprīli bataljons pavadīja ceļā uz austrumiem un 13. jūnijā iebrauca Vladivostokā, kur sāka gatavoties braukšanai uz Latviju.

20. un 21. jūnijā bataljons 1084 vīru sastāvā ar japāņu kuģiem *Neisli-Maru* un *Cikusenmaru* atstāja Vladivostoku. 22. jūnijā abi kuģi nonāca Curugas ostā Japānā, kur bataljons pārsēdās angļu kuģī "Voroņeža", kas 24. jūnijā atstāja ostu, lai dotos uz Liepāju. Liepājā tvaikonis pienāca 3. oktobrī. Bataljons tika ieskaitīts Latvijas armijā un laikā no 1. līdz 30. novembrim pārformēts un sagatavots robežsargu dienestam Latgales frontē līdz Latvijas-Krievijas miera līguma noslēgšanai.

## Skatīt arī
* Imantas pulks

## Ārējās saites
* Troickas bataljons - Vēstures terminu skaidrojošā vārdnīca
Sprigulis

right|275px|thumb|Labības kulšana ar spriguļiem Zviedrijā (1903. gads).
**Sprigulis** ir sens darbarīks labības, rīsu un citu līdzīgu kultūru kulšanai, kas sastāv no kāta un vāles, kas sastiprināti kopā ar virvi, siksnu vai ķēdi. Kāta vidējais garums — no 150 līdz 180 cm, bet vālei — 40 līdz 60 cm. Noteiktos apstākļos latvieši ir izmantojuši spriguļus arī kā tuvcīņas ieročus.

## Atsauces
Skice

thumb|upright|Leonardo da Vinči - sievietes galvas studija

**Skice**, arī **uzmetums**, **mets** (no grieķu valodas σχέδιος - *skedios*, "veikts bez sagatavošanās", angļu: *sketch*, itāļu: *schizzo*), šī vārda nozīmes visplašākajā izpratnē, ir strauji izpildīts brīvrokas zīmējums, kas parasti nav paredzēts kā pabeigts darbs. Skice var kalpot vairākiem mērķiem: tā var attēlot kaut ko, ko mākslinieks redz, tā var piefiksēt kādu ideju, kā arī veicināt idejas tālāku attīstību vēlāk, arī tikt izmantota kā ātrs veids attēla, idejas vai gleznas pamata grafiskai attēlošanai. Skicēšana parasti sastāda noteiktu mākslas studiju daļu.

Termins "skice" visbiežāk tiek attiecināts uz grafisku darbu, kas izpildīts ar kādu no sausajiem līdzekļiem, piemēram, grafīta zīmuli, ogli vai pasteļkrītiņiem. To var lietot arī attiecībā uz zīmējumiem ar rakstāmspalvu un tinti, pildspalvu, ūdenskrāsām un eļļas krāsām. Pēdējie divi parasti tiek dēvēti par "ūdenskrāsu skicēm" un "eļļas skicēm". Skulptori savukārt mēdz veidot trīs dimensiju skices no māla vai plastilīna.

Skice ir vēl kas negatavs, kas apzīmēts tikai vispārīgās formās, līnijās, gaismēnās, krāsu laukumos. Tomēr skicei sevī jau jāsatur turpmākā darba kompozīcijas galvenie noteicēji elementi, ar ko tā atšķiras no studijas.

Kā glezniecībā, tā arī tēlniecībā skice kalpo kā kāda temata kompozīcijas pirmuzmetums, pēc kura vēlāk izveido nodomāto gatavo darbu.

Termins "skiču albums" jeb "skiču burtnīca" attiecināms uz tukšu lapu salikumu albuma vai burtnīcas veidā, kuru mākslinieks var izmantot, lai tajā zīmētu skices. Skiču albumi var būt gan ar iesietām, gan salīmētām lapām, kas dod iespēju tās nepieciešamības gadījumā no albuma izplēst.

Vairums vizuālo mākslinieku skicēšanu lielākā vai mazākā mērā izmanto kā ideju attēlošanas vai izstrādes veidu. Atsevišķu mākslinieku skices ir kļuvušas labi pazīstamas, pašas kļūstot par mākslas objektiem, kā, piemēram, Leonardo da Vinči un Edgara Degā skices, kas, līdz ar pabeigtām studijām, atrodamas šo mākslinieku skiču burtnīcās.

## Literatūrā
Vispārīgāka rakstura apcerējums, kas aptver galveno tēmu bez sīkākas detalizācijas; neliels beletristikas tēlojums ļoti savilktā dzejiskā izteiksmē. Skices jēdziens attiecināms gan uz literāru darbu, kas no īpaša stila viedokļa skaitās pabeigts, gan arī uz pirmuzmetumiem tālākai veidošanai. Pirmajā nozīmē skice kā iemīļots siluetiska raksturojuma žanrs Eiropā izplatījās kopš 19. gadsimta beigām impresionisma un simbolisma ietekmē.

Siluetiskas skices veidā savus dzejnieku portretus uzmetis R. de Gurmons (*Le Livre des Masques*), vācu teātra kritiķis H. Bārs savas recenzijas u.c.

Dzejiskā prozā par modernās skices meistaru uzskata P. Altenbergu. No latviešu rakstniekiem šai žanrā zīmīgākos paraugus devis A. Smilga (*Silueti*).

Priekšdarba nozīmē skice ietilpst sacerējumā kā detaļu vai sižeta uzmetums.

## Atsauces
Markuss Brauns

**Markuss Brauns** (; dzimis ) ir bijušais amerikāņu basketbolists, spēlējis uzbrūkošā aizsarga pozīcijā.

Viņš tiek uzskatīts par vienu no izcilākajiem ASV basketbolistiem, kas spēlējis ārzemēs. Karjeras laikā spēlēs NBA, Francijas, Itālijas, Turcijas, Krievijas, Spānijas, Izraēlas un Lietuvas basketbola klubos. Dažādu klubu sastāvā M. Brauns ir kļuvis par divkārtēju Francijas, divkārtēju Turcijas, divkārtēju Krievijas, Spānijas, trīskārtēju Lietuvas, trīskārtēju Baltijas un Izraēlas čempionu. Tāpat vairākkārt ticis atzīts par dažādu turnīru MVP un iekļauts dažādās simboliskajās izlasēs. 2008. gadā viņš kļuva par visu laiku rezultatīvāko Eirolīgas spēlētāju, taču 2011. gadā viņu pārspēja spānis Huans Karloss Navarro.

2011. gada oktobrī paziņoja par karjeras beigšanu.

## Atsauces

## Ārējās saites
Mareks Gruškevics

**Mareks Gruškevics** (dzimis ) ir latviešu ekonomists, sabiedriskais darbinieks un konsultants, agrāk valsts ierēdnis un ieņēmis padomnieka amatus dažādās valsts un pašvaldību institūcijās.

Vadījis Latvijas Badmintona federāciju. Bijis Liepājas pilsētas pašvaldības padomnieks izglītības attīstības jautājumos. 

Izglītības un zinātnes ministrijas valsts sekretārs periodā (2006—2012).

## Izglītība
M.&nbsp;Gruškevics ieguva bakalaura grādu Rīgas Tehniskajā universitātē. Absolvējis Rīgas Juridisko augstskolu, kur iegūts maģistra grāds biznesa vadībā (*M.B.A.*).

## Karjera

1999. gada septembrī M. Gruškevics sāka strādāt Izglītības un zinātnes ministrijā par Finanšu un ekonomikas departamenta direktora pienākumu izpildītāju, Ekonomikas nodaļas vadītāja amatā.

No 2000. gada septembra līdz 2006. gada septembrim vadīja ministrijas Politikas koordinācijas departamentu (Izglītības politikas departamenta direktors, direktora vietnieks).

2006. gada 8. decembrī M. Gruškevics iecelts par Izglītības un zinātnes ministrijas valsts sekretāru.

No 2013. gada jūlija līdz 2023. gada augustam bija Radio Marija Latvija prezidents.

2014. gada 23. martā ievēlēts par Latvijas Badmintona federācijas prezidentu. Organizāciju viņš vadīja 4 gadus.

2015. gadā uzsāka darbu Latvijas Bankā Monetārās politikas pārvaldē padomnieka amatā, konsultējot bankas vadību ar izglītības politiku un cilvēkkapitāla attīstību saistītos jautājumos.

2017. gadā sāka vadīt SIA "Squalio group" mārketinga departamentu, ko darīja līdz 2019. gada decembrim. 2020. gadā sāka darbu AS "CBB" konsultāciju birojā.

Bijis padomnieks valsts pārvaldes pakalpojumu pārvaldības jautājumos Vides aizsardzības un reģionālās attīstības ministram — Mārim Sprindžukam.

Autors pētniecības darbam — "Latvijas strukturālās reformas izglītībā un zinātnē". 

2024. gadā M. Gruškevics ir Saeimas deputāta Edvarda Smiltēna palīgs.

## Atsauces
Ogres Centrālā bibliotēka

350px|thumb|Ogres Centrālā bibliotēka
**Ogres Centrālā bibliotēka** ir Ogres novada pašvaldības kultūras, izglītības un informācijas patstāvīga iestāde, kuras darbības mērķis ir iedzīvotāju bibliotekārā, bibliogrāfiskā un informacionālā apkalpošana. Bibliotēka ir pašvaldības budžeta iestāde. Tās saimnieciskā un finansiālā darbība pakļauta Ogres novada domei.

## Vēsture
Ogres centrālā bibliotēka dibināta 1928. gadā, kad Ogre ieguva pilsētas statusu. Bibliotēkas dibinātājs ir skolotājs Teodors Spuriņš. Pirmā Ogres bibliotēkas adrese bija Rīgas ielā 13. Sakumā bibliotēkas krājumu veidoja 1500 sējumi. Interesants fakts, ka bibliotēku no 1948. gada 21. decembra līdz 1949. gada 31. martam vadīja Gunārs Cilinskis. 1949. gada 31. maijā apvienoja Ogres pilsētas un apriņķa bibliotēkas — Ogres apriņķa bibliotēkā. 1950. gadā sakarā ar teritoriālo reformu, likvidējot apriņķus bibliotēku pārdēvēja par Ogres rajona bibliotēku. 1979. gadā bibliotēka pārdēvēta par Ogres rajona centrālo bibliotēku. Rajonā pakļautība Ogres RCB darbojās līdz 1992. gada maijam, tad to pārņēma Ogres pilsēta. Kopš 1992. gada bibliotēkas nosaukums ir Ogres Centrālā bibliotēka. 1995. gadā bibliotēka savā īpašumā ieguva mobilo bibliotēku — bibliobusu. 
2019. gadā tika demontēta iepriekšējā bibliotēkas ēka un uzsākta celtniecība pie jaunās bibliotēkas. Jaunā bibliotēkas ēka atvērta 2021. gadā, kļūstot par lielāko koka publisko celtni Latvijā.
  
### 2022. gada statistika
* Apmeklējumu kopskaits: .
* Izsniegumu skaits:  vienības.

## Bibliobuss
1995. gadā Ogres Centrālā bibliotēka savu bibliobusu ieguva Kultūras ministrijas izsludinātajā konkursā. Tolaik tā bija pirmā mobilā bibliotēka Latvijā. Bibliobuss apkalpo Ogres novada iedzīvotājus 4 maršrutos. Ogres pilsētas iedzīvotājus — 2 maršrutos. Katru mēnesi bibliobuss nobrauc aptuveni .

## Atsauces

## Ārējās saites
* Ogres centrālā bibliotēka
Deniss Ričijs

**Deniss Makalisters Ričijs** (; dzimis , miris ) bija amerikāņu datorzinātnieks, kurš pazīstams ar C programmēšanas valodas izveidi, kā arī nozīmīgu ieguldījumu citu programmēšanas valodu un operētājsistēmu kā Multics un Unix radīšanā. Viņš 1983. gadā saņēma Tjūringa balvu un 1998. gadā arī Nacionālo tehnoloģiju medaļu. Līdz pat savai aiziešanai pensijā 2007. gadā Ričijs vadīja *[[Lucent Technologies]]* sistēmas programmatūras izpētes departamentu.

## Atsauces

## Ārējās saites

* Denisa Ričija lapa Bella laboratorijas vietnē
* Intervija ar Denisu Ričiju – intervē Maikls Mahonijs
* Intervija ar Denisu Ričiju – intervē Manuels Benets (publicēts LinuxFocus.org 1999. gada jūlijā)
* Unix.se DMR intervija, publicēta 2003. gada 7. februārī 
* Ričijs un Tomsons no prezidenta Klintona saņem Nacionālo tehnoloģiju medaļu
* ''The future according to Dennis Ritchie'' – LinuxWorld.com 12/4/00
* Denisa Ričija radītā Limbo programmēšanas valoda
Ričijs

**Ričijs** var būt:

* Deniss Ričijs (*Dennis MacAlistair Ritchie*), amerikāņu datorzinātnieks (1941—2011);
* Gajs Ričijs (*Guy Ritchie*), britu kinorežisors (1968);
* Laionels Ričijs (*Lionel Richie*), amerikāņu dziedātājs (1949);
* Mets Ričijs (*Matt Ritchie*), skotu futbolists (1989);
* Niks Ričijs (*Nick Ritchie*), Kanādas hokejists (1995);
* *[[Kid Rock]]* (īstajā vārdā *Roberts Džeimss Ričijs*);
* Sids Višess (īstajā vārdā *Džons Simons Ričijs*).
Walmart

**Wal-Mart Stores, Inc.** ir publisks amerikāņu mazumtirdzniecības veikalu tīkls. Pēc *[[Forbes]]* datiem tā ir 18. lielākā publiskā akciju sabiedrība pasaulē. Tāpat tā ir lielākā akciju sabiedrība pēc ieņēmumiem. Tas ir lielākais privātais darba devējs pasaulē ar vairāk nekā 2 miljoniem darbinieku un lielākais uzņēmums pasaulē.

Uzņēmumu 1962. gadā dibināja Sems Voltons. Tā vadība atrodas Bentonvilā, Ārkanzasā, ASV. *Walmart* 15 valstīs ir 8500 veikali ar 55 dažādiem nosaukumiem.

## Atsauces

## Ārējās saites

*
Žans Kokto

**Žans Kokto** (; dzimis , miris ) bija franču rakstnieks, grafiķis, dizaineris un režisors. Kopš 1910. gadu vidus Kokto sāka darboties Parīzes mākslas dzīvē, sadraudzējoties ar tādiem māksliniekiem kā Marsels Prusts, Pablo Pikaso, Eriks Satī un Andrē Žids. Vēlāk Kokto deva lielu ieguldījumu sirreālisma attīstībā, neskatoties, ka pats sevi par sirreālistu neuzskatīja un sirreālisma dogmas noraidīja. 1955. gadā tika iecelts par Franču akadēmijas biedru.

## Literatūra
* *Arthur B. Evans*, *Jean Cocteau and his Films of Orphic Identity*. *Philadelphia*: *Art Alliance Press*, 1977.
* *Cornelia A. Tsakiridou*, ed. *Reviewing Orpheus: Essays on the Cinema and Art of Jean Cocteau*. *Lewisburg, Pa.*: *Bucknell University Press*, 1997.

## Ārējās saites

* 

* 
*
Haņdzi

thumbnail|235px|Kreisajā pusē rakstīts "ķīniešu rakstu zīmes" ar tradicionālajiem (nevienkāršotajiem) hieroglifiem, bet labajā pusē tas pats rakstīts ar ĶTR vienkāršotajiem hieroglifiem, abas puses izrunā ''hànzì'' jeb haņdzi.
**Haņdzi** () ir nosaukums ķīniešu apdzīvotajās zemēs lietotajām ķīniešu rakstzīmēm, ko lieto ķīniešu valodas pierakstīšanai. Ķīniešu rakstzīmes nereti dēvē arī par hieroglifiem, taču tulkotājs Uldis Bērziņš latviešu valodā iesaka lietot vārdu "ķīnzīme". Ķīniešu hieroglifi ir arī japāņu rakstības kandži un korejiešu rakstības handžas pamatā. Līdz 1945. gadam ķīniešu rakstu zīmes tika izmantotas arī vjetnamiešu valodas pierakstā.

Kopējais rakstu zīmju skaits pārsniedz 50 tūkstošus, no kurām drukātajā veidā pastāvīgi tiek izmantotas tikai aptuveni 7 tūkstoši. Grāmatu un laikrakstu lasīšanai pietiek ar 3—4 tūkstošu hieroglifu zināšanu. Hieroglifus iedala vienkāršotajās un tradicionālajās rakstu zīmēs. Kontinentālajā Ķīnā un Singapūrā pārsvarā izmanto vienkāršotas rakstu zīmes, bet Taivānā un Honkongā — tradicionālās rakstu zīmes.

## Skatīt arī
* Ķīniešu hieroglifi

## Atsauces

## Ārējās saites

* Learn Chinese Characters Zhongwen.com 
* On-line Chinese Tools
Loits

**Loits** ir Igaunijas melnā metāla grupa.

## Vēsture

Loits tika dibināta 1996. gadā Tallinā, Igaunijā. Grupas muzicēšanas stils ir tuvs melnajam metālam, bet bieži tiek izmantoti arī klasiskā smagā roka elementi.

Loits daiļradē liela nozīme ir dziesmu tekstiem. To galvenā tēma ir patriotisms un Igaunijas vēsture, galvenokārt Otrā pasaules kara laikā. Vairāki albumi veltīti igauņu bruņotajiem formējumiem vācu armijā.
Grupai nereti pārmesta neonacisma propaganda, bet Loits vairākas reizes ir paziņojusi, ka tai nav nekādas saistības ar šo ideoloģiju.
Visas dziesmas tiek izpildītas igauņu valodā.
Līdz šim grupa izdevusi trīs pilna garuma albumus un vairākus EP.

## Diskogrāfija

* Toelised Kuningad Promo 	Demo 	1999 	 
* Toelised Kuningad / Rehearsal Demo 	2000 	 
* **Ei Kahetse Midagi** 	Pilna garuma	2001 	
* Legion Estland 	EP 	2002 	
* Raiugem Ruunideks 	EP 	2003 	 
* Reval 15.02.2003 	VHS 	2003 	 
* Promo 2004 	Izlase 	 2004 	 
* Meeste Muusika 	EP 	2004 	 
* **Vere Kutse Kohustab** 	Pilna garuma 	2004 	
* Vere Kutse 	 DVD 	2006 	 
* Mustad Laulud 	EP 	2007 	 
* Leegion laval 12.01.07 	DVD 	2007 	 
* **Must Album** Pilna garuma 2007
* Raiugem ruunideks EP      2013
* Tulisilma Sund    EP      2016

## Ārējās saites
* Loits metāla enciklopēdijā 
* Grupas sadaļa Igaunijas metāla mūzikas lapā
Šokolādes kalns

**Šokolādes kalns** ir pilskalns Krāslavas pilsētā. Izvietojies pilsētas ziemeļrietumu daļā, Jāņupītes kreisajā krastā. Šokolādes kalna virsotnē ir tumši, šokolādei līdzīgi māli, kas, iespējams, devuši šī kalna nosaukumu. Pilskalnu 1924. gadā apzināja Ernests Brastiņš. Pilskalnā atrastas dzīvnieku kaulu, akmens cirvju un māla trauku atliekas.

## Foto galerija

Attēls:Kraslavas pilskalns ortofoto.jpg|alt=|Krāslavas pilskalna 3D modelis
Attēls:Kraslavas pilskalns5.jpg|alt=|Krāslavas pilskalna 3D modelis


## Ārējās saites
* www.latvijas-pilskalni.lv
* Krāslavas dabas objekti
Edsgers Deikstra

**Edsgers Vibe Deikstra** (; []; —) bija nīderlandiešu datorzinātnieks. 1972. gadā viņš saņēma Tjūringa balvu par nozīmīgiem ieguldījumiem programmēšanas valodu izstrādē, kā arī no 1984. līdz 2000. gadam vadīja Teksasas Universitātes Ostinā datorzinātņu nodaļu.

## Biogrāfija
Edsgers Deikstra 1950. gadu beigās bija galvenais ALGOL izstrādes vadītājs; tā ir augsta līmeņa programmēšanas valoda, kura ir kļuvusi par paraugu skaidrībai un matemātiskajai stingrībai. Viņš ir viens no vispārīgās programmēšanas valodu mākslas un zinātnes galvenajiem atbalstītājiem un ir ieguldījis daudz darba mūsu izpratnē par to struktūru, attēlošanu un realizāciju. Viņa piecpadsmit gadu publikācijas iekļauj gan teorētiskus rakstus par grafu teoriju, gan vienkāršas rokasgrāmatas, paskaidrojošus tekstus un filozofiskās pārdomas programmēšanas valodu jomā.

Īsi pēc savas nāves 2002. gadā viņš saņēma ACM apbalvojumu par pētījumiem distribūtētajā skaitļošanā. Nākamajā gadā šo balvu nosauca viņa vārdā par Deikstras balvu.
## Atsauces

## Ārējās saites

* E. W. Dijkstra Archive
Skābe (nozīmju atdalīšana)

**Skābe** var būt:
* skābes — kodīgas vielas,
* Lizergīnskābes dietilamīds (LSD) — sintētiska psihotropiska viela.
Sarma Sedleniece

**Sarma Sedleniece** (dzimusi  Rīgā, mirusi  Rīgā) bija Latvijas šaha meistare, kas uzvarēja Latvijas sieviešu šaha čempionātā 1968. gadā. 

## Šahistes karjera
Šahu sākusi spēlēt 13 gadu vecumā un jau pēc diviem gadiem uzvarējusi Latvijas jauniešu šaha čempionātā, kurā pēc tam vēl uzvarēja trīs gadus pēc kārtas (1955 - 1957). Arī Rīgas sieviešu šaha čempionātā tika uzvarēts četras reizes (1959, 1960, 1969 un 1970).
1968. gada Latvijas sieviešu šaha čempionātā Sarma Sedleniece kopā ar Ilgu Kļaviņu dalīja pirmo vietu, taču uzvarēja savu pretinieci papildmačā par čempiones nosaukumu. Pēc tam Sarma Sedleniece vēl divas reizes ieņēma vietu uz goda pjedestāla - 1971. gadā tika iegūta otrā vieta, bet 1972. gadā viņa ierindojās trešajā vietā.
1971. gadā "Daugavas" komandas sastāvā Sarma Sedleniece piedalījās PSRS komandu čempionātā.
Sarma Sedleniece ir arī pirmā Latvijas sieviešu korespondencšaha čempione (1969-1970).
Sarma Sedleniece bija pazīstama kā ilggadēja turnīru cīnītāja. Pēdējo reizi Latvijas sieviešu šaha čempionāta finālā viņa piedalījās 2003. gadā, bet 2011. gadā piedalījās starptautiskā meistara A.Vītoliņa piemiņas turnīrā Carnikavā.

Mirusi 2020. gada 27. decembrī, apglabāta Rīgā, Jaunciema kapos.

## Nozīmīgākās sacensības
* 1954. gads, 1. vieta Latvijas jauniešu šaha čempionātā.
* 1955. gads, 1. vieta Latvijas jauniešu šaha čempionātā.
* 1956. gads, 1. vieta Latvijas jauniešu šaha čempionātā.
* 1957. gads, 1. vieta Latvijas jauniešu šaha čempionātā.
* 1959. gads, 1. vieta Rīgas sieviešu šaha čempionātā.
* 1960. gads, 1. vieta Rīgas sieviešu šaha čempionātā.
* 1968. gads, 1. vieta Latvijas sieviešu šaha čempionātā.
* 1969. gads, 1. vieta Rīgas sieviešu šaha čempionātā.
* 1969.-1970. gads, 1. vieta 1. Latvijas sieviešu korespondencšaha čempionātā.
* 1970. gads, 1. vieta Rīgas sieviešu šaha čempionātā.
* 1971. gads, 2. vieta Latvijas studentu šaha čempionātā.
* 1972. gads, 3. vieta Latvijas sieviešu šaha čempionātā.

## Atsauces

## Ārējās saites
*  šahista profils vietnē 365chess.com
*  šahista profils vietnē olimpbase.org
* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 106. - 107. lpp.
Ledus dziļurbums

[thumb|300px|[Vostokas stacija ar divām dziļurbšanas iekārtām priekšplānā]]
**Ledus dziļurbums** ir glacioloģijas izpētes metode, ar kuras palīdzību tiek iegūti ledus vairoga hronoloģiski paraugi. Parasti šādi dziļurbumi tiek veikti polārajos apvidos (Grenlandē un Antarktīdā), bet šādu izpētes metodi pielieto arī augstkalnu ledāju izpētē.

Tā kā gan polārie, gan kalnu ledāji veidojas gadu gaitā, pakāpeniski uzkrājoties sniega kārtam, zemākie (dziļākie) ledus paraugi ir vecāki par augšējiem, un šādu ledus paraugu izpēte sniedz sistemātiskus datus par klimatu. Šādu materiālu izpēte ļauj iegūt datus kā par vietējo (parauga iegūšanas vietas) temperatūru un nokrišņu izmaiņām gadu gaitā, tā arī analizēt vispārējas klimatiskas un ģeoloģiskas parādības pasaulē.

Šādos ledus dziļurbumu paraugos ir dažādi iekļāvumi, kā vēja atnesti putekļi, pelni, atmosfēras gaisa burbuļi un radioaktīvas substances, kas ļauj hronoloģiski noteikt nokrišņu daudzumu, temperatūru, vulkānisko un Saules aktivitāti, gāzu sastāvu atmosfērā.

Ar ledus paraugiem izpētāmā perioda garums atkarīgs no urbuma dziļuma un var variēties no dažiem gadiem līdz pat 800 000 gadu senai pagātnei, kā EPICA projektā. Laika izšķirtspēja (īsākais periods, ko iespējams precīzi nošķirt paraugā) atkarīgs no ikgadējā nokrišņu daudzuma un samazinās lielākā dziļumā, augšējiem slāņiem saspiežot zemākos.

## Urbšana

Ledus paraugi tie iegūti, ieurbjoties ledus slānī ar dobu urbi. Iegūto paraugu garums ir atkarīgs no urbšanas cilindra garuma, kas parasti ir  un ap  diametrā. Paraugu iegūšana no liela dziļuma ir ilgstošs process, jo cikliski jāatkārto urbja un cilindra nolaišana urbumā, parauga izgriešana un visa kompleksa izcelšana virspusē, tā iztukšošana un sagatavošana nākamajam ciklam. Dziļākie ledus urbumi Grenlandē un Antarktīda pārsniedz  dziļumu.

Atšķirība no ģeoloģiskajiem dziļurbumiem Zemes garozā, ledus urbšanā jāpārvar ledus deformācija, kas rodas spiediena rezultātā jau no  dziļuma. Spiediena kompensēšanai urbumu piepilda ar šķidrumu. Šķidrumam vienlaicīgi jānodrošina attiecīgu blīvumu, zemu viskozitāti, izturību pret sasalšanu, kā arī darba drošības (toksiskuma un ugunsdrošības) un vides tīrības prasības. Vienlaicīgi šāds šķīdums nedrīkst ietekmēt iegūtā parauga kvalitāti un neprognozējami iespaidot pētījumu rezultātus. Dažādos projektos ir lietoti butilacetāts un petroleja, kas papildināti ar dažādām vielām blīvuma paaugstināšanai.

## Paraugu izpēte un uzglabāšana
thumb|300px|Ledus paraugs
Urbšanas procesā iegūtie paraugi tiek pasargāti no piesārņojumiem un citiem vides faktoriem. Paraugi pēc attīrīšanas no urbšanas šķīduma tiek iepakoti plastmasas maisos un uzglabāti zemā temperatūrā, kas parasti ievērojami neatšķiras no temperatūras parauga iegūšanas vietā. Antarktīda un Grenlandē paraugu apstrāde, uzglabāšana un izpēte parasti notiek laboratorijās, kas iekārtotas ledus slānī dziļumā, kur nav ārējās vides ietekmētas temperatūras izmaiņas.

Paraugiem, kas iegūti no liela dziļuma, nepieciešama speciāla aklimatizēšanas metodika, jo spiediena izmaiņas rezultātā tie kļūst ļoti trausli. Šāda paraugu aklimatizēšana (relaksēšana) var ilgt vairākus mēnešus.

## Atsauces
Paraolimpiskās spēles

**Paraolimpiskās spēles** jeb **paralimpiskās spēles** ir starptautiskas daudzu sporta veidu sacīkstes, kas notiek ik pēc četriem gadiem. Tajās piedalās sportisti ar fiziskiem traucējumiem, tai skaitā sportisti ar kustību traucējumiem, amputētām ķermeņa daļām, aklumu un cerebrālo trieku. Paraolimpiskās spēles iedalās vasaras un ziemas paraolimpiskajās spēlēs, un tās notiek tūlīt pēc attiecīgajām olimpiskajām spēlēm. Visas paraolimpiskās spēles organizē Starptautiskā Paraolimpiskā komiteja. Pirmās vasaras paraolimpiskās spēles notika 1960. gadā Romā, Itālijā, savukārt pirmās ziemas paraolimpiskās spēles notika 1976. gadā Ērnšeldsvīkā, Zviedrijā.
200px|thumb|Paraolimpiskais karogs
## Atsauces

## Ārējās saites

* Mājaslapa
Leitone Mīstere

**Leitone Mīstere** (; dzimusi ) ir amerikāņu aktrise, dziedātāja, modele.

Plašākai publikai kļuva pazīstama ar lomu seriālā "Intrigante" (*Gossip Girl*). Vēlāk filmējusies filmās *[[Country Strong]]*, *[[The Roommate]]*, *[[Monte Carlo (filma)|Monte Carlo]]*. Par aktrises darbu ir saņēmusi divas *[[Teen Choice]]* balvas un vienu *Hollywood* balvu.

## Ārējās saites

*
Hainaņa

**Hainaņas province** (, , burtiskā tulkojumā: 海 *hǎi* — ‘jūra’, 南 *nán* — ‘dienvidi’) ir viena no Ķīnas 22 provincēm. Province atrodas uz Hainaņas salas, kuru no kontinentālās Ķīnas atdala Cjundžou šaurums. Provinces administratīvais centrs un lielākā pilsēta ir Haikou. 2010. gadā Hainaņas provincē dzīvoja 8,67 miljoni iedzīvotāju, no kuriem 82,6% ir haņi, 15,8% — li, 0,8% — miao, bet atlikušie 0,8% ir citu tautību pārstāvji.

## Sports
Kopš 2006. gada provincē notiek ikgadējas profesionālas daudzdienu šosejas riteņbraukšanas sacensības *[[Tour of Hainan]]*.

## Ārējās saites
11. Saeima

**11. Saeima** ir Latvijas Republikas parlamenta 11. sasaukums, kas savu darbību uzsāka 2011. gada 17. oktobrī un pabeidza 2014. gada 3. novembrī. 11. Saeima tika ievēlēta ārkārtas vēlēšanās pēc iepriekšējās Saeimas atlaišanas, un tādēļ šī Saeimas sasaukuma pilnvaru termiņš ir trīs, nevis četri gadi.

11. Saeimas sasaukuma laikā tika pieņemti 129 jauni likumi, 781 likumā tika veikti grozījumi. Kopumā notika 151 sēde, no kurām 118 bija kārtējās, bet 27 — ārkārtas un 6 — svinīgās sēdes. Saeima veica izmaiņas Pilsonības likumā, pieļaujot dubultpilsonību, Latvijas Satversme tika papildināta ar Preambulu, tika ieviesta "Nulles deklarācija".

## Vēlēšanas

11. Saeimas vēlēšanas notika 2011. gada 17. septembrī, vēlēšanās kandidēja 13 saraksti un tajās nobalsoja 902 569 vēlētāju jeb 60,55% no kopējā balsstiesīgo skaita, savukārt 5% barjeru pārvarēja un 11. Saeimā iekļuva pārstāvji no 5 vēlēšanu sarakstiem:
* Saskaņas Centrs — 31 deputāta vieta;
* Vienotība — 20 vietas;
* Reformu partija — 16 vietas;
* Nacionālā apvienība "Visu Latvijai!"—"Tēvzemei un Brīvībai/LNNK" — 14 vietas;
* Zaļo un Zemnieku savienība — 13 vietas;
* Pie frakcijām nepiederošie deputāti — 6 vietas.

Piezīme: vienu dienu pirms 11. Saeimas darba sākuma no Reformu partijas izstājās 6 ievēlētie deputāti, tāpēc frakcija darbu uzsāka ar 16 mandātiem nevis 22, kā noteikts CVK lēmumā.

## 11. Saeimas frakcijas termiņa beigās
thumb|11. Saeimas frakcijas termiņa beigās

## Skatīt arī
* 11. Saeimas deputāti

## Atsauces

## Ārējās saites
* Latvijas Republikas Saeimas mājaslapa
Mariehamna

**Mariehamna** (, somu: *Maarianhamina*) ir Olandes galvaspilsēta. Lielākā Olandu salu komūna ar aptuveni 11000 iedzīvotājiem. Mariehamnā atrodas Olandes parlaments un valdība. Tāpat kā pārējā salu teritorijā, vairums pilsētas iedzīvotāju pieder pie Somijas zviedru kopienas.

Mariehamnas kopējā platība ir 11 km².

Mariehamna dibināta 1861. gadā un nosaukta par godu Krievijas imperatora Aleksandra II Romanova sievai Marijai Aleksandrovnai.

Pilsēta atrodas uz pussalas, un tajā atrodas divas vietējai ekonomikai ļoti nozīmīgas starptautiskās ostas, viena pilsētas austrumos, bet otra — rietumos.

## Sadraudzības pilsētas
*  Koubavogira, Islande
*  Kragero, Norvēģija
*  Kuresāre, Igaunija
*  Lomonosova, Krievija
*  Slagelse, Dānija
*  Touršhavna, Fēru Salas
*  Valkeakoski, Somija
*  Visbija, Zviedrija

## Sports
* IFK Mariehamn (futbola klubs).
* Wiklöf Holding Arena (ietilpība: 4000)

## Atsauces

## Ārējās saites

*
Teilora Momsena

**Teilora Momsena** (; dzimusi ) ir amerikāņu aktrise, dziedātāja, dziesmu autore, modele.

Viņa tēlo seriālā "Intrigante" un filmējusies filmās "Kā Grinčs nozaga Ziemassvētkus" un "Paranoīdu parks". Tāpat Momsena ir amerikāņu rokgrupas *[[The Pretty Reckless]]* soliste. Viņa bija viena no kandidātēm uz galveno lomu seriālā "Hanna Montana", ko vēlāk ieguva Mailija Sairusa.

## Ārējās saites

* 
*
Pauļuks

**Pauļuks** (; sieviešu dzimtē Pauļuka) ir lietuviešu cilmes uzvārds. Cilvēki ar šo uzvārdu:

* Jānis Pauļuks:
** Jānis Pauļuks (1906—1984) — latviešu mākslinieks;
** Jānis Pauļuks (1865—1937) — latviešu politisks un sabiedrisks darbinieks;
* Kārlis Pauļuks (1870—1945) — latviešu jurists un politiķis.
1595. gads Latvijā

thumb|315px|Polijas-Lietuvas un Zviedrijas cīņas par dominanci (1585–1629)
Šajā lapā ir apkopoti **[[1595]]. gada notikumi** **[[Latvija]]s** teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, bet Piltenes apgabals un Grobiņas apgabals nebija pakļauti Kurzemes hercogam. Vidzemes un Latgales novadi atradās Livonijas un Lietuvas reālūnijas sastāvā. 
## Valdnieki
* Polijas un  Zviedrijas karalis un Lietuvas lielkņazs Sigismunds III Vāsa bija nominālais Livonijas lielhercogs.
* Vilhelms Ketlers atgriezās no studijām Rostokas Universitātē un Kurzemes hercogisti saskaņā ar testamentu sāka kopā pārvaldīt abi Gotharda Ketlera dēli Frīdrihs un Vilhelms.

## Notikumi Latvijas teritorijā
### Nezināms laiks vai visa gada laikā

* Žagarē uz Kurzemes-Lietuvas robežas tika izveidots muitas punkts.
* No Kurzemes hercogistes uz Krakovu tika deleģēts sūtnis Jēkabs fon Šverīns.
* Nodegušā Doma baznīcas gotiskā torņa vietā tika uzcelts jauns baznīcas tornis. Tas tika veidots renesanses formās ar kupolu un galeriju, virs kuras pacēlās slaida piramidāla smaile. Torņa smailes galā tika nostiprināta bumba virs kuras atradās zelta gailis. Tornis bija 140 metrus augsts — tobrīd pats augstākais Rīgā.
* Pēc Johana Klopmaņa rīkojuma tika uzcelta Lielvircavas luterāņu baznīca, vecākā mūra baznīca Jelgavas novadā.
* Pirmo reizi vēstures avotos tika minētas apdzīvotas vietas - Taurupe un Zante, kā arī Anniņmuža.
* Ar Polijas karaļa atļauju Ketleru dzimta Embūtes īpašumu pārdeva Emmeriham fon Mirbaham.
* Polijas karalis pie Istras (Franapoles) ezera izlēņoja zemi D. Živultam, kurš, savukārt, tur izveidoja Živultoščiznas muižu (tagad Franapole, Zvirgzdenes pagasts).
* Mollīna tipogrāfija Rīgā izdeva 4 jaunas grāmatas.

### Maijs
* 23. maijs — Jelgavā tika izdots dokuments "Brüderlicher Vertrag der Herzöge Friedrich und Wilhelm", kas atrunāja galma (pārvaldes) dalīšanu un skāra arī Kurzemes hercogistes teritorijas dalīšanas juridisko piekritību.

## Kultūra
* Rīgā dzīvojošais dzejnieks Bazīlijs Plīnijs publicēja savu nozīmīgāko darbu - poēmu "Cildenās Rīgas, Livonijas metropoles slavinājums". Poēma tika sarakstīta latīņu valodā un izdota Leipcigā.

## Zinātne
* Izcilais viduslaiku kartogrāfs Gerarduss Merkators savā atlantā publicēja tā laika precīzāko Latvijas teritorijas karti.

## Dzimuši
* 9. jūnijs — Vladislavs IV Vāsa, Polijas karalis un Lietuvas lielkņazs, kā arī Livonijas hercogs (miris 1648.)
* 10. oktobris — Kristians von Korfs, Priekules mantinieks.

## Miruši
* Georgs fon Eferns, burggrāfa Vilhelma fon Eferna dēls. Georgam veltītā kapu plāksne ir izcilākais agrīnā ziemeļu manierisma mākslas darbs Latvijā. (dzimis 1577.)

## Attēlu galerija

Attēls:1595 G Mercator Livonia.jpg|G. Merkatora Livonijas karte 1595. gads.